ઇંગ્લેન્ડમાં 2019માં વર્લ્ડ કપનું આયોજન થનારું છે ત્યારે આ વન-ડે સિરીઝ વિરાટ કોહલી અને તેની ટીમ માટે એક રીતે અહીંના હવામાન અને હરીફથી સેટ થવા માટેની સારી તક સમાન છે. બરાબર એક વર્ષ બાદ ભારત અહીં વર્લ્ડ કપમાં રમવાનું છે. એક તરફ ભારતે તાજેતરમાં જ ઇંગ્લેન્ડને ટી20માં 2-1થી હરાવ્યું હતું તો કોહલી એન્ડ કંપનીએ એ પણ ન ભૂલવું જોઇએ કે ગયા મહિને જ ઇંગ્લેન્ડની ટીમે જાયન્ટ ઓસ્ટ્રેલિયાને પોતાના ઘરઆંગણે 6-0થી હરાવ્યું હતું.